b'\n_START_ARTICLE_\nKun maailma loppuu\n_START_PARAGRAPH_\nKun maailma loppuu (engl. Threads) on BBC:n, Nine Networkin ja Western-World Television Inc.:n vuonna 1984 tuottama televisioelokuva, joka esitt\xc3\xa4\xc3\xa4 ydinsodan vaikutuksia. Elokuva on Barry Hinesin k\xc3\xa4sikirjoittama ja Mick Jacksonin ohjaama. Elokuvaa katsoi sen ensiesityksess\xc3\xa4 BBC2-kanavalla yli kuusi miljoonaa ihmist\xc3\xa4 ja se voitti nelj\xc3\xa4 BAFTA-palkintoa._NEWLINE_Elokuvaa teht\xc3\xa4ess\xc3\xa4 konsultoitiin tieteellisen tarkkuuden saavuttamiseksi fyysikko Carl Sagania.\n_START_SECTION_\nJuoni\n_START_PARAGRAPH_\nElokuvassa seurataan kahden Sheffieldiss\xc3\xa4 asuvan perheen, Kempien ja Beckettien kohtaloa kansainv\xc3\xa4lisen poliittisen tilanteen kiristyess\xc3\xa4, ydinsodan aikana ja ydinsodan j\xc3\xa4lkeen. Elokuva p\xc3\xa4\xc3\xa4ttyy 13 vuotta ydinsodan j\xc3\xa4lkeen, jolloin Britannia ei ole viel\xc3\xa4k\xc3\xa4\xc3\xa4n toipunut ydinsodan tuhoista.'